કાસમ ભોકલની માલીકીનુ ફૈઝે તાજ્દ્દીન બાબા નામનું ખંબાળિયાનું વહાણ સાત મહિના પહેલા સલાયા બંદરેથી માલ ભરીને દુબઇ ગયું હતું. વહાણ દુબઇ, સોમાલીયા વગેરે સ્થળોએ માલના ફેરા કર્યા બાદ દુબઈના બંદરે લાંગરવામા આવ્યું હતું. તે દરમ્યાન શોર્ટસર્કિટના કારણે આગમાં 650 ટન વજનનું અને રૂ. 1.75 કરોડનું જહાજ આખું સળગી ગયું હતું. અને તેમાં રહેલો માલસામાન પણ બળીને ખાક થઈ ગયો હતો. જોકે ખલાસીઓ તથા અન્ય સ્ટાફને સામાન્ય ઇજા થઈ હતી પરંતુ તમામનો બચાવ થયો હતો.